Põhja-Eesti Regionaalhaigla psühhiaatriakliinik

**SA Põhja-Eesti Regionaalhaigla psühhiaatriakliinik,** tuntud rahva seas kui **Seewald,** on psühhiaatriahaigla Merimetsa asumis kunagise Seewaldi suvemõisa territooriumil. 

2018. aastal sõlmis Põhja-Eesti Regionaalhaigla lepingu psühhiaatriakliiniku uue hoone projekteerimiseks Mustamäe meditsiinilinnakusse.  Uus psühhiaatriakliinik projekteeritakse kinnistule Juhan Sütiste tee 21. Uue psühhiaatriakliiniku ehitamist plaaniti alustada 2020. aastal, kuid ehitus ei olnud ka 2025. aastal veel alanud.
PERH-i (Põhja-Eesti Regionaalhaigla) uue psühhiaatriakliiniku ehitusplaan on ajutiselt peatatud, kuna projekt vajab täiendavat rahastust ja plaanide täpsustamist.

Regionaalhaigla psühhiaatriakliiniku moodustavad statsionaar kaheksa osakonnaga ja psühhiaatriapolikliinik.
## Haigla nimed
*1899 – Eestimaa Kubermangu Vaimuhaigete Hooldamise Seltsi Raviasutus
*1911 – Närvi- ja Vaimuhaiguste Haigla "Seewald"
*1945 – Tallinna Vaimuhaiguste Haigla ja Ravikoloonia
*1945 – Tallinna Vaimuhaiguste Haigla
*1948 – Tallinna Vabariiklik Psühhoneuroloogiline Haigla
*1952 – Tallinna Vabariiklik Psühhoneuroloogiahaigla
*1991 – Tallinna Psühhiaatriahaigla
*2001 – SA Põhja-Eesti Regionaalhaigla psühhiaatriakliinik

## Ajalugu

1881. aastal Eestimaa kubermangus korraldatud rahvaloenduse tulemustest selgus, et kogu Eestimaa kubermangu elanike seas oli vaimuhaigeid 4,3%, psüühiliste probleemidega inimeste raviks mõeldud raviasutused aga puudusid. Moodsa vaimuhaigla rajamise idee tuli vabatahtlike ühenduselt. 1897. aastal moodustati Raasiku krahvinna Elise von Sieversi eestvedamisel Eestimaa Vaimuhaigete Hooldamise Selts, mille tegevuse eesmärk oli langetõbiste ja nõdrameelsete ravi- ja hoolekandeasutuste rajamine.

Seewaldi suvemõisa kinkis paruness Marie  Girard de Soucanton 1898. aastal Eestimaa Kubermangu Vaimuhaigete Hooldamise Seltsile ning seal avati haigla 1903. aastal. Aastatel 1911–1945 kandis psühhiaatriakliinik ametlikult nime Närvi- ja Vaimuhaiguste Haigla "Seewald". Haigla esimeseks peaarstiks oli dr. med Ernst von Kügelgen. Liivimaa kubermangus oli ravi- ja hoolekandeasutus loodud 1893. aastal ning juba 1877. aastal avatud psühhiaatriahaigla Tartus. 

Selle järgi on rahvasuus nii praegust SA Põhja-Eesti Regionaalhaigla psühhiaatriakliinikut kui ka samas kohas pärast Teist maailmasõda paiknenud samalaadseid raviasutusi kutsutud ka Seevaldiks, kõnekeeles kasutatakse nimetust "seevald" tihti ka psühhiaatriakliinikute kohta üldiselt.

10. veebruaril 1996, toimus Tallinna Psühhoneuroloogiahaigla 3. ravikorpuses tulekahju, tules hukkus 9 patsienti, paarkümmend sai vigastada.

### Haigla hoonestus
Axel von Howeni (1845–1911) koostatud planeeringu alusel ehitati haiglakompleks; meeste ja naiste ravila, majandushoone ja masinahoone. Uutes aastal 1903 valminud hoonetes oli elekter, neisse rajati ka Tallinna esimesed liftid, mis olid mõeldud toidu ja pesu transportimiseks. Seewaldi suvemõisa peahoone ehitati ümber peaarsti doktor Leo von Kügelgeni elamuks. Kuur, tõllakuur, ait, jääkelder ja elamud kohandati ümber haigla tarbeks. Haigla avati 1903. aasta sügisel. 1909. aastaks valmisid kinnistul täiendavalt neli ravihoonet; kaks naistele ja kaks meestele, mille arhitektid olid Jacques Gustav-Adolf Rosenbaum-Ehrenbusch (1878–1944), Ernst Boustedt (1877–1931) ja Erich Jacoby (1885–1941). 1913. aastal projekteeris insener Anton Uesson (1879–1942) ühekorruselise elamu personalile ja juurdeehitise varasemale hoonele. 1920. aastatel tegeles hoonete ümberehitamisega arhitekt Franz De Vries. 1970.–1980. aastatel ehitati uus polikliinikuhoone, arhitekt oli Tiit Tomiste.



Tallinn, Seewaldi vaimuhaigla ravikorpus Paldiski mnt 52-1, 1903 (2).jpg|Seewaldi vaimuhaigla ravikorpus 1
Tallinn, Seewaldi vaimuhaigla ravikorpus Paldiski mnt 52-2, 1909.jpg|Seewaldi vaimuhaigla ravikorpus 2
Tallinn, Seewaldi vaimuhaigla ravikorpus Paldiski mnt 52-3, 1909 (1).jpg|Seewaldi vaimuhaigla ravikorpus 3
Tallinn, Seewaldi vaimuhaigla ravikorpus Paldiski mnt 52-4, 1909.jpg|Tallinn, Seewaldi vaimuhaigla ravikorpus 4
Tallinn, Seewaldi vaimuhaigla ravikorpus Paldiski mnt 52-5, 1909 (2).jpg|Seewaldi vaimuhaigla ravikorpus 5
Tallinn, Seewaldi vaimuhaigla ravikorpus Paldiski mnt 52A, 1903 (1).jpg|Seewaldi vaimuhaigla ravikorpus
Tallinn, Seewaldi vaimuhaigla seltskondlik maja Paldiski mnt 52-7, 1912 (1).jpg|Seewaldi vaimuhaigla seltskondlik maja
Tallinn, Seewaldi suvemõisa tall, vaimuhaigla kontor Paldiski mnt 52-11, 19. saj (2).jpg|Seewaldi suvemõisa tall, vaimuhaigla kontor
Tallinn, Seewaldi vaimuhaigla arstimaja Paldiski mnt 52-8, 1913.jpg|Seewaldi vaimuhaigla arstimaja
Tallinn, Seewaldi suvemõisa peahoone, hiljem peaarsti elamu Paldiski mnt 52-9, 19. saj.jpg|Seewaldi suvemõisa peahoone, hiljem peaarsti elamu
Tallinn, Seewaldi vaimuhaigla valvurimaja Paldiski mnt 52-10, 19. saj (1).jpg|Seewaldi vaimuhaigla valvurimaja
Tallinn, Seewaldi vaimuhaigla surnukuur-kabel Paldiski mnt 52-11 korval, 1903 (1).jpg|Seewaldi vaimuhaigla surnukuur-kabel
Tallinn, Seewaldi vaimuhaigla majandushoone Paldiski mnt 52-12, 1903.jpg|Seewaldi vaimuhaigla majandushoone
Tallinn, Seewaldi vaimuhaigla katlamaja-elektrijaam Paldiski mnt 52-13, 1903.jpg|Seewaldi vaimuhaigla katlamaja-elektrijaam
Tallinn, Seewaldi suvemõisa ait Paldiski mnt 52-16, 19. saj.jpg|Seewaldi suvemõisa ait, Merimetsa tee 1


## Viited

## Välislingid

*Uwe Gnadenteich, Seewaldi mälestised on hävimisohus www.postimees.ee, 31. juuli 2012.